ddrg/super_eurlex huggingface dataset:
95/542/Euratom, EHTY: Komission päätös, tehty 20 päivänä joulukuuta 1995, Euroopan hiili- ja teräsyhteisön ja Euroopan atomienergiayhteisön sekä Ukrainan väliaikaisen sopimuksen kaupasta ja kaupan liitännäistoimenpiteistä tekemisestä Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta



Virallinen lehti nro L 311 , 23/12/1995 s. 0021 - 0021



KOMISSION PÄÄTÖS, tehty 20 päivänä joulukuuta 1995, Euroopan hiili- ja teräsyhteisön ja Euroopan atomienergiayhteisön sekä Ukrainan väliaikaisen sopimuksen kaupasta ja kaupan liitännäistoimenpiteistä tekemisestä Euroopan yhteisön, Euroopan hiili- ja teräsyhteisön ja Euroopan atomienergiayhteisön puolesta (95/542/Euratom, EHTY) EUROOPAN YHTEISÖJEN KOMISSIO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 95 artiklan ensimmäisen kohdan, ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan, sekä katsoo, että siihen saakka, kun Luxemburgissa 14 päivänä kesäkuuta 1994 allekirjoitettu kumppanuus- ja yhteistyösopimus tulee voimaan, olisi hyväksyttävä Brysselissä 1 päivänä kesäkuuta 1995 allekirjoitettu Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Ukrainan väliaikainen sopimus kaupasta ja kaupan liitännäistoimenpiteistä, väliaikaisen sopimuksen tekeminen on välttämätöntä erityisesti Euroopan hiili- ja teräsyhteisön perustamissopimuksen 2 ja 3 artiklassa määrättyjen yhteisön tavoitteiden saavuttamiseksi, sopimuksessa ei määrätä kaikista tämän päätöksen soveltamisalaan kuuluvista asioista, ja on kuullut neuvoa-antavaa komiteaa asiasta ja saanut 4 päivänä joulukuuta 1995 annetun neuvoston suostumuksen, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Ukrainan väliaikainen sopimus kaupasta ja kaupan liitännäistoimenpiteistä sekä siihen kuuluvat pöytäkirja ja julistukset Euroopan hiili- ja teräsyhteisön sekä Euroopan atomienergiayhteisön puolesta. 2 artikla Komission puheenjohtaja tekee väliaikaisen sopimuksen 36 artiklan määräysten mukaisen ilmoituksen Euroopan hiili- ja teräsyhteisön sekä Euroopan atomienergiayhteisön puolesta. Tehty Brysselissä 20 päivänä joulukuuta 1995. Komission puolesta Jacques SANTER Puheenjohtaja
95/550/EY, Euratom, EHTY: Neuvoston päätös, tehty 18 päivänä joulukuuta 1995, Euroopan tilintarkastustuomioistuimen jäsenten nimittämisestä



Virallinen lehti nro L 312 , 23/12/1995 s. 0078 - 0078



NEUVOSTON PÄÄTÖS, tehty 18 päivänä joulukuuta 1995, Euroopan tilintarkastustuomioistuimen jäsenten nimittämisestä (95/550/EY, Euratom, EHTY) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 45 b artiklan 3 kohdan, ottaa huomioon Euroopan yhteisön perustamissopimuksen ja erityisesti sen 188 b artiklan 3 kohdan, ottaa huomioon Euroopan atomienergiayhteisön perustamissopimuksen ja erityisesti sen 160 b artiklan 3 kohdan, ottaa huomioon Euroopan yhteisöjen yhteisen neuvoston ja yhteisen komission perustamissopimuksen ja erityisesti sen 22 artiklan, ottaa huomioon Euroopan parlamentin lausunnon (1), sekä katsoo, että Bernhard Friedmannin, Constantinos Androutsopoulosin, Daniel Strasserin, Maurice Thossin, André K. Middelhoekin, Hubert Weberin ja John Wigginsin toimikaudet päättyvät 20 päivänä joulukuuta 1995, ja tämän vuoksi on syytä nimittää uudet jäsenet, ON PÄÄTTÄNYT SEURAAVAA: Ainoa artikla Nimitetään seuraavat henkilöt tilintarkastustuomioistuimen jäseniksi 1 päivänä tammikuuta 1996 alkavaksi ja 31 päivänä joulukuuta 2001 päättyväksi toimikaudeksi: - Bernhard Friedmann, - Kalliopi Nikolaou, - Jean-François Bernicot, - François Colling, - Maarten B. Engwirda, - Hubert Weber, ja - John Wiggins. Tehty Brysselissä 18 päivänä joulukuuta 1995. Neuvoston puolesta J. BORRELL FONTELLES Puheenjohtaja (1) Lausunto on annettu 13 päivänä joulukuuta 1995 (sitä ei ole vielä julkaistu virallisessa lehdessä).
95/548/EY: Neuvoston päätös, tehty 17 päivänä marraskuuta 1995, jäsenen nimeämisestä alueiden komiteaan



Virallinen lehti nro L 310 , 22/12/1995 s. 0072 - 0072



NEUVOSTON PÄÄTÖS, tehty 17 päivänä marraskuuta 1995, jäsenen nimeämisestä alueiden komiteaan (95/548/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon jäsenten ja varajäsenten nimeämisestä alueiden komiteaan 26 päivänä tammikuuta 1994 alkaneeksi ja 25 päivänä tammikuuta 1998 päättyväksi toimikaudeksi 26 päivänä tammikuuta 1994 tehdyn neuvoston päätöksen (1), sekä katsoo, että komiteassa on vapautunut varsinaisen jäsenen paikka A. Brandenburg-Vogelzangin erottua, mistä ilmoitettiin neuvostolle 7 päivänä marraskuuta 1995, ja Alankomaiden hallituksen ehdotus otetaan huomioon, ON PÄÄTTÄNYT SEURAAVAA: Ainoa artikla A. B. Sakkers nimetään alueiden komitean varsinaiseksi jäseneksi A. Brandenburg-Vogelzangin tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Brysselissä 17 päivänä marraskuuta 1995. Neuvoston puolesta P. SOLBES MIRA Puheenjohtaja (1) EYVL N:o L 31, 4.2.1994, s. 29
95/549/EY: Komission päätös, tehty 8 päivänä joulukuuta 1995, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta (ETA:n kannalta merkityksellinen teksti)



Virallinen lehti nro L 310 , 22/12/1995 s. 0074 - 0083



KOMISSION PÄÄTÖS, tehty 8 päivänä joulukuuta 1995, Kanadasta peräisin olevien kalastustuotteiden tuontia koskevista erityisvaatimuksista tehdyn päätöksen 93/495/ETY muuttamisesta (ETA:n kannalta merkityksellinen teksti) (95/549/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä koskevista vaatimuksista kalastustuotteiden tuotannossa ja saattamisessa markkinoille 22 päivänä heinäkuuta 1991 annetun neuvoston direktiivin 91/493/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 11 artiklan 5 kohdan, sekä katsoo, että komission päätöksessä 93/495/ETY (2), sellaisena kuin se on viimeksi muutettuna päätöksellä 95/351/EY (3), vahvistetaan luettelo Kanadan yhteisöön suuntautuvaan tuontiin hyväksymistä laitoksista ja uivista jalostamoista; tätä luetteloa voidaan muuttaa Kanadan toimivaltaisen viranomaisen toimittaessa uuden luettelon, Kanadan toimivaltainen viranomainen on toimittanut uuden luettelon, jossa on lisätty 19 laitosta, poistettu 758 laitosta ja muutettu 4 laitosta koskevia tietoja, on tarpeen muuttaa hyväksyttyjen laitosten luettelo, ja tässä päätöksessä määrätyt toimenpiteet on vahvistettu komission päätöksessä 90/13/ETY (4) määrättyä menettelyä noudattaen, ON TEHNYT TÄMÄN PÄÄTÖKSEN: 1 artikla Korvataan päätöksen 93/495/ETY liite B tämän päätöksen liitteellä. 2 artikla Tämä päätös on osoitettu kaikille jäsenvaltioille. Tehty Brysselissä 8 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 268, 24.9.1991, s. 15 (2) EYVL N:o L 232, 15.9.1993, s. 43 (3) EYVL N:o L 203, 29.8.1995, s. 13 (4) EYVL N:o L 8, 11.1.1990, s. 70 LIITE "LIITE B HYVÄKSYTTYJEN LAITOSTEN LUETTELO >TAULUKON PAIKKA>
95/582/EY: Neuvoston päätös, tehty 20 päivänä joulukuuta 1995, Euroopan yhteisön sekä Islannin tasavallan, Norjan kuningaskunnan ja Sveitsin valaliiton välisistä tiettyjä maataloustuotteita koskevista kirjeenvaihtona tehtävistä sopimuksista



Virallinen lehti nro L 327 , 30/12/1995 s. 0017 - 0017



NEUVOSTON PÄÄTÖS, tehty 20 päivänä joulukuuta 1995, Euroopan yhteisön sekä Islannin tasavallan, Norjan kuningaskunnan ja Sveitsin valaliiton välisistä tiettyjä maataloustuotteita koskevista kirjeenvaihtona tehtävistä sopimuksista (95/582/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon Itävallan tasavallan, Suomen tasavallan ja Ruotsin kuningaskunnan liittymisasiakirjan, ottaa huomioon komission ehdotuksen, sekä katsoo, että olisi hyväksyttävä Euroopan yhteisön, Islannin tasavallan, Norjan kuningaskunnan ja Sveitsin valaliiton väliset tiettyjä maataloustuotteita koskevat kirjeenvaihtona tehdyt sopimukset Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön sekä Islannin tasavallan, Norjan kuningaskunnan ja Sveitsin valaliiton väliset tiettyjä maataloustuotteita koskevat kirjeenvaihtona tehdyt sopimukset. Sopimusten tekstit ovat tämän päätöksen liitteenä. 2 artikla Komissio hyväksyy tämän päätöksen yksityiskohtaiset soveltamissäännöt maito- ja maitotuotteiden yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) 30 artiklassa säädetyn menettelyn mukaisesti tai muiden yhteisestä markkinajärjestelystä annettujen vastaavien asetusten mukaisesti. 3 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa 1 artiklassa tarkoitetut sopimukset yhteisöä sitovasti(2). Tehty Brysselissä 20 päivänä joulukuuta 1995. Neuvoston puolesta J. M. EGUIAGARAY Puheenjohtaja (1) EYVL N:o L 148, 28.6.1968, s. 13 (2) Neuvoston pääsihteeristö julkaisee sopimusten voimaantulopäivät Euroopan yhteisöjen virallisessa lehdessä.
95/566/EY: Neuvoston päätös, tehty 18 päivänä joulukuuta 1995, kirjeenvaihtona tehtävän Euroopan yhteisön ja Vietnamin sosialistisen tasavallan välisen 15 päivänä joulukuuta 1992 parafoidun tekstiili- ja vaatetustuotteiden kauppaa koskevan sopimuksen muuttamista koskevan sopimuksen väliaikaisesta soveltamisesta



Virallinen lehti nro L 322 , 30/12/1995 s. 0018 - 0018



NEUVOSTON PÄÄTÖS, tehty 18 päivänä joulukuuta 1995, kirjeenvaihtona tehtävän Euroopan yhteisön ja Vietnamin sosialistisen tasavallan välisen 15 päivänä joulukuuta 1992 parafoidun tekstiili- ja vaatetustuotteiden kauppaa koskevan sopimuksen muuttamista koskevan sopimuksen väliaikaisesta soveltamisesta (95/566/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut Euroopan yhteisön puolesta kirjeenvaihtona tehtävän sopimuksen Euroopan yhteisön ja Vietnamin sosialistisen tasavallan välillä 15 päivänä joulukuuta 1992 parafoidun tekstiili- ja vaatetustuotteiden kauppaa koskevan sopimuksen, sellaisena kuin se on muutettuna 20 päivänä joulukuuta 1994 parafoidulla kirjeenvaihtona tehdyllä sopimuksella, muuttamisesta, ja tätä kirjeenvaihtona tehtävää sopimusta olisi sovellettava väliaikaisesti 1 päivästä tammikuuta 1995, kunnes sen tekemiseksi tarvittavat menettelyt on saatettu loppuun, ja edellytäen, että Vietnamin sosialistinen tasavalta soveltaa sopimusta vastavuoroisesti väliaikaisesti, ON PÄÄTTÄNYT SEURAAVAA: 1 artikla Sovelletaan väliaikaisesti 1 päivästä tammikuuta 1995 Euroopan yhteisön ja Vietnamin sosialistisen tasavallan välillä voimassa olevan tekstiili- ja vaatetustuotteiden kauppaa koskevan sopimuksen muuttamisesta kirjeenvaihtona tehtyä sopimusta, kunnes se tehdään muodollisesti, ja edellyttäen, että Vietnamin sosialistinen tasavalta soveltaa sitä vastavuoroisesti. Tämän sopimuksen teksti on tämän päätöksen liiteenä. 2 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä joulukuuta 1995. Neuvoston puolesta J. BORRELL FONTELLES Puheenjohtaja
95/537/EY: Komission päätös, tehty 6 päivänä joulukuuta 1995, tietyistä Japanista peräisin olevia kalastustuotteita koskevista suojatoimenpiteistä tehdyn päätöksen 95/119/EY muuttamisesta (ETA:n kannalta merkityksellinen teksti)



Virallinen lehti nro L 304 , 16/12/1995 s. 0051 - 0051



KOMISSION PÄÄTÖS, tehty 6 päivänä joulukuuta 1995, tietyistä Japanista peräisin olevia kalastustuotteita koskevista suojatoimenpiteistä tehdyn päätöksen 95/119/EY muuttamisesta (ETA:n kannalta merkityksellinen teksti) (95/537/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 19 artiklan, sekä katsoo, että tiedot vakavista puutteista kalastustuotteiden hygienian ja valvonnan osalta Japanissa saivat komission tekemään päätöksen 95/119/EY (2) tällaisten Japanista peräisin olevien tuotteiden tuonnin keskeyttämiseksi, komissio lähetti hiljattain asiantuntijaryhmän arvioimaan Japanin viranomaisten tekemiä toimenpiteitä; kyseisten asiantuntijoiden tekemien havaintojen mukaan on tarpeen ylläpitää suojatoimenpiteitä kaikissa muodoissa olevien simpukoiden, piikkinahkaisten, vaippaeläinten ja merikotiloiden osalta, on tarpeen muuttaa päätös 95/119/EY vastaavasti, ja tässä päätöksessä määrätyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 95/119/EY 1 artikla seuraavasti: "1 artikla Jäsenvaltioiden on kiellettävä Japanista peräisin olevien kaikissa muodoissa olevien simpukoiden, piikkinahkaisten, vaippaeläinten ja merikotiloiden tuonti." 2 artikla Jäsenvaltioiden on muutettava toimenpiteet, joita ne soveltavat tuontiin, niiden saattamiseksi tämän päätöksen mukaisiksi. Niiden on ilmoitettava tästä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 6 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 80, 8.4.1995, s. 56
95/529/EY: Komission päätös, tehty 28 päivänä marraskuuta 1995, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöön panemiseksi tehdyn päätöksen 95/33/EY muuttamisesta kolmannen kerran (Ainoastaan suomenkielinen teksti on todistusvoimainen)



Virallinen lehti nro L 302 , 15/12/1995 s. 0033 - 0034



KOMISSION PÄÄTÖS, tehty 28 päivänä marraskuuta 1995, Suomen ohjelman osien hyväksymisestä asiakirjan Itävallan tasavallan, Suomen tasavallan ja Ruotsin kuningaskunnan liittymisehdoista 138-140 artiklan täytäntöön panemiseksi tehdyn päätöksen 95/33/EY muuttamisesta kolmannen kerran (Ainoastaan suomenkielinen teksti on todistusvoimainen) (95/529/EY) EUROOPAN YHTEISÖJEN KOMISSIO, joka ottaa huomioon Itävallan, Suomen ja Ruotsin liittymisehdoista tehdyn asiakirjan ja erityisesti sen 138 artiklan, sekä katsoo, että Suomi on ilmoittanut komissiolle 26 päivänä lokakuuta 1994 edellä mainitun asiakirjan 143 artiklan mukaisesti Suomen ohjelmasta, joka koskee kyseisen asiakirjan 138, 139 ja 140 artiklan mukaisten tukien täytäntöönpanoa tiettyjen tuotteiden ja toimintojen osalta vuosina 1995-1999, osia tästä ohjelmasta, sellaisena kuin se on muutettuna 16 päivänä joulukuuta 1994 päivätyllä kirjeellä, on hyväksytty komission päätöksellä 95/33/EY (1), sellaisena kuin se on muutettuna päätöksellä 95/330/EY (2), ja Suomi toimitti 13 päivänä syyskuuta 1995 komissiolle edellä mainitun asiakirjan 143 artiklan mukaisesti pyynnön saada komissiolta lupa tämän ohjelman muuttamiseen tiettyjen päätökseen 95/33/EY kuulumattomien hedelmien ja sienten sisällyttämiseksi ohjelmaan; mainitun päätöksen 3 artiklan 3 kohdassa viitataan mahdollisiin myöhempiin päätöksiin tuotteista, jotka eivät kuulu sen soveltamisalaan; tiettyjen hedelmien ja sienten tukea koskeva pyyntö on liittymisasiakirjan ja erityisesti sen 138 artiklan mukainen; tuen muoto liittyy tuotettuihin määriin, mutta koska sitä sovelletaan ainoastaan yhden vuoden ajan, tukea voidaan pitää uudistetun maatalouspolitiikan periaatteen mukaisena, ON TEHNYT TÄMÄN PÄÄTÖKSEN: 1 artikla Lisätään päätöksen 95/33/EY liitteessä I olevaan osaan "Tuotantotuki - kaikki alueet" seuraava: >TAULUKON PAIKKA> 2 artikla Tämä päätös on osoitettu Suomen tasavallalle. Tehty Brysselissä 28 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 43, 25.2.1995, s. 56 (2) EYVL N:o L 191, 12.8.1995, s. 37
95/224/EY: Euroopan parlamentin päätös, tehty 5 päivänä huhtikuuta 1995, vastuuvapauden myöntämisestä elin- ja työolosuhteiden parantamista ajavan Euroopan säätiön hallintoneuvostolle säätiön talousarvion toteuttamisesta varainhoitovuonna 1993



Virallinen lehti nro L 141 , 24/06/1995 s. 0077 - 0078



EUROOPAN PARLAMENTIN PÄÄTÖS, tehty 5 päivänä huhtikuuta 1995, vastuuvapauden myöntämisestä elin- ja työolosuhteiden parantamista ajavan Euroopan säätiön hallintoneuvostolle säätiön talousarvion toteuttamisesta varainhoitovuonna 1993 (95/224/EY) EUROOPAN PARLAMENTTI, joka - ottaa huomioon EY:n perustamissopimuksen ja erityisesti sen 206 artiklan, - ottaa huomioon elin- ja työolosuhteiden parantamista ajavan Euroopan säätiön tiliselvityksen ja tilintarkastustuomioistuimen asiaa koskevan kertomuksen (1), - ottaa huomioon neuvoston 20 päivänä maaliskuuta 1995 antaman suosituksen (C4-0096/95), - ottaa huomioon talousarvion valvontavaliokunnan mietinnön (A4-0050/95), 1. Toteaa, että elin- ja työolosuhteiden parantamista ajavan Euroopan säätiön tulot ja menot ovat seuraavat: >TAULUKON PAIKKA> 2. Suosittelee sellaisen osa-aikaisen varainhoidon valvojan nimittämistä säätiöön, joka työskentelisi komission varainhoidon valvojan alaisuudessa; nimittämisen tarkoituksena olisi vähentää liiallista turvautumista ennakkomaksujärjestelmään; 3. Kehottaa hallintoneuvostoa jatkamaan säätiön kulu- ja valvontajärjestelmän parantamista mukaan lukien henkilöstö-, työmatka- ja julkaisukustannusten osoittaminen mahdollisuuksien mukaan yksittäisiin hankkeisiin; 4. Pyytää myös hallintoneuvostoa parantamaan hankkeiden arviointimenettelyjä tilintarkastustuomioistuimen suositusten mukaisesti, erityisesti ottaen huomioon jokaisen hankkeen kannattavuuden; 5. Katsoo, että on olennaista välttää toisaalta säätiön ja toisaalta komission sekä muiden yhteisön toimielimien, joilla on läheiset vastuualueet, toiminnan päällekkäisyydet; kehottaa siksi komissiota antamaan parlamentille 31 päivään elokuuta 1995 mennessä kertomuksen unionin toiminnan yhdistämisestä ja järjestämisestä kyseisillä aloilla sekä antamaan tarvittaessa ehdotuksia, joiden tavoitteena on suurempi täydentävyys ja tehokkuus kustannuksiin nähden; 6. Pyytää komissiota ilmoittamaan parlamentille 12 päivään toukokuuta 1995 mennessä tuloksista, joihin se on päätynyt tarkastellessaan Irlannin hallituksen ehdotusta, joka koskee säätiön uuden rakennuksen kiinteistön omistusta; 7. Myöntää tilintarkastustuomioistuimen kertomuksen perusteella vastuuvapauden elin- ja työolosuhteiden parantamista ajavan Euroopan säätiön hallintoneuvostolle varainhoitovuoden 1993 talousarvion toteuttamisen osalta; 8. Pyytää puhemiestään välittämään tämän päätöksen elin- ja työolosuhteiden parantamista ajavalle Euroopan säätiölle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan yhteisöjen virallisessa lehdessä (L-sarja). Pääsihteeri Enrico VINCI Puhemies Klaus HÄNSCH (1) EYVL N:o C 387, 31.12.1994, s. 1
95/586/EY: Neuvoston päätös, tehty 22 päivänä joulukuuta 1995, NAFO-yleissopimuksen mukaista kalastusta koskevan Euroopan yhteisön ja Kanadan sopimuksen tekemisestä yhteisesti hyväksytyn neuvottelupöytäkirjan, kirjeenvaihdon, noottienvaihdon sekä niiden liitteiden muodossa



Virallinen lehti nro L 327 , 30/12/1995 s. 0035 - 0045



NEUVOSTON PÄÄTÖS, tehty 22 päivänä joulukuuta 1995, NAFO-yleissopimuksen mukaista kalastusta koskevan Euroopan yhteisön ja Kanadan sopimuksen tekemisestä yhteisesti hyväksytyn neuvottelupöytäkirjan, kirjeenvaihdon, noottienvaihdon sekä niiden liitteiden muodossa (95/586/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 43 artiklan yhdessä 228 artiklan 3 kohdan ensimmäisen alakohdan kanssa, ottaa huomioon komission ehdotuksen(1), ottaa huomioon Euroopan parlamentin lausunnon(2), sekä katsoo, että Euroopan yhteisö ja Kanada ovat sitoutuneet lisäämään kalavarojen säilyttämistä ja järkiperäistä hoitoa koskevaa yhteistyötään erityisesti Luoteis-Atlantin kalastusjärjestössä (NAFO), yhteistyön lisäämiseksi tällä alalla Euroopan yhteisö ja Kanada ovat sopineet kalavarojen hoitoon liittyviä järjestelyjä koskevan yhteistyön jatkamisesta NAFO-yleissopimukseen kuuluvien lajien ja erityisesti grönlanninpallaksen osalta, Euroopan yhteisön ja Kanadan 20 päivänä huhtikuuta 1995 allekirjoitettu NAFO-yleissopimuksen mukaista kalastusta koskeva, yhteisesti hyväksytyn neuvottelupöytäkirjan, kirjeenvaihdon ja noottienvaihdon sekä niiden liitteiden muodossa tehty sopimus on tämän heidän sopimuksensa mukainen, ja on yhteisön edun mukaista hyväksyä mainittu sopimus, ON PÄÄTTÄNYT SEURAAVAA: 1 artikla Hyväksytään yhteisön puolesta NAFO-yleissopimuksen mukaista kalastusta koskeva, yhteisesti hyväksytyn neuvottelupöytäkirjan, kirjeenvaihdon, noottienvaihdon ja niiden liitteiden muodossa tehty Euroopan yhteisön ja Kanadan sopimus. Edellä 1 kohdassa viitattujen asiakirjojen tekstit ovat tämän päätöksen liitteenä. 2 artikla Neuvosto päättää tehdä sopimuksen yhteisön puolesta(3). Tämä päätös julkaistaan Euroopan yhteisöjen virallisessa lehdessä. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o C 239, 14.9.1995, s. 8 (2) Lausunto annettu 15 päivänä joulukuuta 1995 (ei vielä julkaistu Euroopan yhteisöjen virallisessa lehdessä) (3) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.
95/587/EY: Neuvoston päätös, tehty 22 päivänä joulukuuta 1995, luvan antamisesta Espanjan kuningaskunnalle jatkaa keskinäisiä kalastussuhteita Etelä-Afrikan tasavallan kanssa koskevan sopimuksen voimassaoloa 7 päivään maaliskuuta 1996 asti



Virallinen lehti nro L 329 , 30/12/1995 s. 0035 - 0035



NEUVOSTON PÄÄTÖS, tehty 22 päivänä joulukuuta 1995, luvan antamisesta Espanjan kuningaskunnalle jatkaa keskinäisiä kalastussuhteita Etelä Afrikan tasavallan kanssa koskevan sopimuksen voimassaoloa 7 päivään maaliskuuta 1996 asti (95/587/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon Espanjan ja Portugalin liittymisasiakirjan ja erityisesti sen 167 artiklan 3 kohdan, ottaa huomioon komission ehdotuksen, sekä katsoo, että Espanjan kuningaskunnan hallituksen ja Etelä Afrikan tasavallan hallituksen välisiä keskinäisiä kalastussuhteita koskeva, 14 päivänä elokuuta 1979 allekirjoitettu sopimus tuli voimaan 8 päivänä maaliskuuta 1982 ensin kymmenen vuoden ajaksi; sopimus on tämän jälkeen voimassa määrittämättömän ajan, ellei sitä sanota irti käyttämällä kaksitoista kuukautta etukäteen tehtävää ilmoitusta, liittymisasiakirjan 167 artiklan 2 kohdassa määrätään, että Espanjan kuningaskunnan kolmansien maiden kanssa tekemien kalastussopimusten oikeuksiin ja velvollisuuksiin ei vaikuteta sinä aikana, jona näiden sopimusten määräykset pidetään tilapäisesti voimassa, saman asiakirjan 167 artiklan 3 kohdan mukaisesti neuvosto tekee ennen Espanjan kuningaskunnan kolmansien maiden kanssa tekemien kalastussopimusten voimassaolon päättymistä niistä johtuvat, kalastustoiminnan säilyttämisen kannalta aiheelliset päätökset, mukaan lukien mahdollisuus pidentää voimassaoloa enintään yhden vuoden kerrallaan; edellä mainitun sopimuksen voimassaoloa on jatkettu 7 päivään maaliskuuta 1995 asti(1), ja asianomaisten yhteisön alusten kalastustoiminnan keskeytymisen välttämiseksi olisi annettava Espanjan kuningaskunnalle lupa jatkaa mainitun sopimuksen voimassaoloa 7 päivään maaliskuuta 1996 asti, ON TEHNYT TÄMÄN PÄÄTÖKSEN: 1 artikla Annetaan Espanjan kuningaskunnalle lupa jatkaa 7 päivään maaliskuuta 1996 asti keskinäisiä kalastussuhteita Etelä Afrikan tasavallan kanssa koskevaa, 8 päivänä maaliskuuta 1982 voimaan tullutta sopimusta. 2 artikla Tämä päätös on osoitettu Espanjan kuningaskunnalle. Tehty Brysselissä 22 päivänä joulukuuta 1995. Neuvoston puolesta L. ATIENZA SERNA Puheenjohtaja (1) EYVL N:o L 142, 7.6.1994, s. 30